Франсішку Жазэ ды Ласерда-і-Алмейда

Франсішку Жазэ ды Ласерда-і-Алмейда (; жнівень , , Каланіяльная Бразілія — ) — партугальскі даследчык Афрыкі. 

Скончыў Каімбрскі ўніверсітэт. У 1777 г. ён атрымаў доктарскую ступень па матэматыцы і астраноміі. Арганізаваў экспедыцыю для ўстанаўлення сувязі паміж тэрыторыямі Анголы і Мазамбіка па сушы і захопу раёнаў, якія ляжаць паміж гэтымі калоніямі. 3 ліпеня 1798 г. выйшаў з Тэтэ (Мазамбік) на паўночны-захад, прайшоў міма азёр Ньяса і Бангвеулу, пераправіўся цераз р. Чамбешы. У кастрычніку таго ж года дасягнуў усходняй часткі дзяржавы Лунда. Памёр падчас экспедыцыі. Экспедыцыя Ласерда-і-Алмейда, якая прайшла каля 1400 км у глыб кантынента, была першым вялікім падарожжам еўрапейцаў у цэнтральныя раёны Афрыкі на поўдзень ад экватара. 

Дзённікі Ласерда-і-Алмейда, якія маюць вялікую геаграфічную і гісторыка-этнаграфічную каштоўнасць, былі апублікаваныя на партугальскай мове невялікімі накладамі ў 1830 і 1844 гг., на англійскай мове — у 1873 г.

 Творы 
 The lands of Cazembe. Lacerda's journey to Cazembe in 1798, — Londan, 1873.

 Літаратура 
 Советская историческая энциклопедия: [в 16 т.] / АН СССР, Институт истории. [Т.] 8: Кошала—Мальта. — М.: Советская энциклопедия, 1965. — 990 стлб., 6 л. ил. и карт.

Катэгорыя:Выпускнікі Каімбрскага ўніверсітэта
Катэгорыя:Падарожнікі Партугаліі
Катэгорыя:Даследчыкі Афрыкі